Predkladacia správa

	Uznesením vlády SR č. 80 z 10. februára 1998 k návrhu na prevzatie štátnej záruky vládou SR za úver vo výške 100 mil. USD alebo jeho ekvivalentu v DEM v roku 1998 pre Vodohospodársku výstavbu, š. p. Bratislava na financovanie Vodného diela Gabčíkovo a Vodného diela Žilina je v bode C.5. uložené ministrovi pôdohospodárstva “zabezpečiť vykonanie auditu použitia finančných prostriedkov poskytnutých na financovanie Vodného diela Gabčíkovo a Vodného diela Žilina“.

		Na zabezpečenie tak rozsiahleho auditu je potrebné zabezpečiť finančné prostriedky vo výške cca 30 mil. Sk. Za súčasnej finančnej a ekonomickej situácie spôsobenej neusporiadanými majetkovými vzťahmi na Vodnom diele Gabčíkovo Vodohospodárska výstavba, š.p. Bratislava nemá finančné prostriedky na jeho zabezpečenie. Ministerstvo pôdohospodárstva SR hľadalo možnosti ako tieto prostriedky vykryť z prostriedkov štátneho rozpočtu avšak pre nedostatok zdrojov sa tento zámer nepodaril. Z toho dôvodu sa navrhuje vláde SR, aby súhlasila so zrušením tejto úlohy. Vychádza sa pritom aj z toho, že vláda SR uznesením č. 619 z 3.júla 2001 súhlasila so zlúčením vodohospodárskej a energetickej časti do jedného samostatného hospodárskeho subjektu a ten bude mať eminentný záujem na vykonaní auditu použitia prostriedkov poskytnutých na výstavbu Vodného diela Gabčíkovo a Vodného diela Žilina.

	Návrh na zrušenie úlohy C.5. uznesenia vlády č.80/1998 nemá finančný, ekonomický, environmentálny vplyv, ani vplyv na zamestnanosť.